Publication: Magyar Közlöny
Issue: MK-1999-30 (Year: 1999, Number: 30)
Era: 1990-2004
Section: 51/1993. (III. 31.) Korm. rendelet 4. §-a alapján — 1999.
Paragraph Index: 205

51/1993. (III. 31.) Korm. rendelet 4. §-a alapján — 1999. április 7-i ülésén megállapította a közigazgatási és az ügykezelői alapvizsga követelményrendszerét és jóváhagyta a vizsgakérdéseket. A közigazgatási alapvizsga írásbeli és szóbeli vizsgarészből, az ügykezelői alapvizsga gyakorlati és szóbeli vizsgarészből áll. Mindkét vizsga esetében egy napon történik a két vizsgarész számonkérése. Általános követelmények a közigazgatási és ügykezelői alapvizsga írásbeli (gyakorlati), szóbeli vizsgájának teljesítéséhez Közigazgatási alapvizsga A vizsgakövetelmény a tankönyvből és a külön jegyzékben felsorolt jogszabályokból áll. A vizsgán mindig a hatályos jogszabályok ismerete, illetve az azoknak megfelelő állapot a követelmény. Írásbeli vizsgarész A vizsgázó az írásbeli vizsgarész teljesítése során számot ad arról, hogy a Közigazgatási alapvizsga című tankönyvben összefoglalt tananyagot és a tankönyvben, valamint az e tájékoztatóban felsorolt jogszabályokat olyan alaposan és részletesen, összefüggéseiben is ismeri, hogy annak alapján képes az írásbeli feladatok jó színvonalú megoldására. Tekintve, hogy a közigazgatásban az írásbeliségnek kiemelten fontos szerepe van, az írásbeli vizsgarészben követelmény a szakszerű, ugyanakkor közérthető, magyaros, nyelvtanilag helyes és pontos, gördülékeny fogalmazás. Az írásbeli vizsgán ezért tesztkérdések megoldása mellett fogalmazási készséget is igénylő kifejtő kérdések, és iratok szerkesztése (határozat, jegyzőkönyv, hirdetmény stb.) szövegezése is szerepel. A feladatlap hibátlan megoldására 100 pont adható. Az írásbeli vizsga időtartama 120 perc. A vizsgabizottság az írásbeli vizsgát az alábbi érdemjeggyel minősíti a megadott pontszámhatárok szerint:

Source: https://magyarkozlony.hu/hivatalos-lapok/13875f22d045a86fb54bfe79903543f42f5a70e6/dokumentumok/0aeccf4342e60f2f41b4080bdf6699356da1d7f9/letoltes